Na podlagi 58. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E; [40/12](http://www.uradni-list.si/1/objava.jsp?sop=2012-01-1700) – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 - ZDeb; v nadaljnjem besedilu: ZJU),

**Ministrstvo za obrambo,** **Uprava Republike Slovenije za zaščito in reševanje**, Vojkova cesta 61, 1000 Ljubljana

objavlja prosto uradniško delovno mesto za nedoločen čas, s polnim delovnim časom, s trimesečnim poskusnim delom

**VODJA CENTRA ZA OBVEŠČANJE MURSKA SOBOTA**,(šifra DM **17102**)

**v Upravi Republike Slovenije za zaščito in reševanje, Urad za obveščanje in alarmiranje, Regijski center za obveščanje Murska Sobota**

Naloge uradniškega delovnega mesta se opravljajo v nazivu višji svetovalec I.

Kandidati, ki se bodo prijavili na to delovno mesto, morajo izpolnjevati naslednje pogoje:

**Zahtevana izobrazba**:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja),
* najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja),
* najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja).

**Zahtevane delovne izkušnje**:

* najmanj 6 let.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. **Delovne izkušnje se dokazujejo z verodostojnimi listinami**, iz katerih sta razvidna čas opravljanja dela in stopnja izobrazbe.

**Posebni pogoji**:

* obvezno usposabljanje za imenovanje v naziv,
* dovoljenje za dostop do tajnih podatkov stopnje »zaupno« (Z, I-E, I-N).

Pri izbranem kandidatu se bo preverjalo, ali ima opravljeno usposabljanje za imenovanje v naziv v skladu s prvim odstavkom 89. člena ZJU. Kot opravljeno usposabljanje se šteje tudi opravljen strokovni izpit za imenovanje v naziv ali udeležba na pripravah za strokovni izpit za imenovanje v naziv na podlagi določb XXII. poglavja ZJU, ki je prenehalo veljati. V nasprotnem primeru bo moral izbrani kandidat najpozneje v enem letu od sklenitve pogodbe o zaposlitvi opraviti obvezno usposabljanje za imenovanje v naziv, na katero ga bo napotil predstojnik.

**Želena znanja, sposobnosti in lastnosti**:

* angleški jezik SLP 2221,
* osnovna raven znanja jezika narodne skupnosti.

Za osnovno raven znanja jezika narodne skupnosti na primer lahko šteje, če kandidat za delovno mesto predložil ustrezno potrdilo ali spričevalo:

* osnovne ravni znanja italijanskega ali madžarskega jezika na podlagi javno veljavnega izobraževalnega programa ali
* jezikovnega usposabljanja pri ustrezni organizaciji v trajanju najmanj 300 ur ali
* zaključku osnovnošolske obveznosti na dvojezični osnovni šoli ali
* o zaključku srednje šole, na kateri je bil eden od jezikov tudi italijanski ali madžarski, pri čemer oseba predhodno ni končala dvojezične osnovne šole ali
* opravljenega izpita iz italijanskega ali madžarskega jezika na dodiplomskem ali podiplomskem študiju.

**Naloge delovnega mesta:**

* vodenje, organiziranje, usmerjanje in nadzorovanje opravljanja dela v centru,
* sodelovanje pri oblikovanju sistemskih rešitev in drugih najzahtevnejših gradiv,
* pomoč županom pri izdelavi načrtov aktiviranja enot,
* izdelava letnih in mesečnih razporedov dela operaterjev,
* organiziranje medsebojnega sodelovanja in usklajevanja notranjih organizacijskih enot in sodelovanje z drugimi organi,
* samostojna priprava analiz in informacij,
* prejemanje, obdelovanje in posredovanje informacij ter ukrepov z izvajanjem obveščanja in alarmiranja v okviru opravljanja dispečerskih nalog,
* opravljanje drugih operativnih in upravnih nalog podobne zahtevnosti,
* rokovanje s tehničnimi sredstvi in sredstvi zvez,
* sodelovanje pri zagotavljanju komunikacijske in informacijske podpore poveljniku,
* sodelovanje pri izvajanju nalog nacionalne kontaktne točke,
* sodelovanje in izmenjava informacij s sorodnimi centri in službami v Republiki Sloveniji,
* sodelovanje pri usposabljanju vključenih v sistem varstva pred naravnimi in drugimi nesrečami,
* izvajanje drugih nalog s področja dela uprave po odredbi nadrejenega.

**Prijava na prosto uradniško delovno mesto mora biti obvezno pripravljena na obrazcu »VLOGA ZA ZAPOSLITEV«, ki je priloga tega javnega natečaja, z natančno izpolnjenimi vsemi rubrikami in lastnoročno podpisano izjavo o izpolnjevanju pogojev.**

**Prijava mora vsebovati:**

1. pisno izjavo o izpolnjevanju pogoja glede zahtevane izobrazbe, iz katere morajo biti razvidni stopnja in smer izobrazbe (študijski program) ter leto in ustanova, na kateri je bila izobrazba pridobljena;
2. pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V prijavi kandidat navede datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu;
3. izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja
po uradni dolžnosti, in o tem, da ni bil obsojen na nepogojno kazen zapora v
trajanju več kot šest mesecev (potrdilo izda Ministrstvo za pravosodje),
* zoper njega ni bila vložena pravnomočna obtožnica zaradi naklepnega kaznivega
dejanja, ki se preganja po uradni dolžnosti (potrdilo izda pristojno sodišče);
1. izjavo, da za namen tega javnega natečaja dovoljuje Ministrstvu za obrambo pridobitev podatkov iz 3. točke iz uradne evidence (če kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek **življenjepis** ter, da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženega obrazca »vloga za zaposlitev«, priloženih izjav in dokazil, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Skladno z 21. členom Uredbe o postopku za zasedbo prostega delovnega mesta v organih državne uprave in pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjujejo natečajnih pogojev.

Izbrani kandidat bo delo na delovnem mestu VODJA CENTRA ZA OBVEŠČANJE MURSKA SOBOTA, (šifra DM 17102) opravljal v nazivu VIŠJI SVETOVALEC I (izhodiščni plačni razred: 25 oz. 2.548,92 EUR bruto). Izbrani kandidat pridobi pravico do izplačila osnovne plače v vrednosti plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24).

Z izbranim kandidatom bo, v kolikor po opravljenem predhodnem zdravstvenem pregledu ter varnostnim preverjanju ne bo ugotovljenih zadržkov, sklenjeno delovno razmerje za nedoločen čas, s polnim delovnim časom, s trimesečno poskusno dobo. Delo se bo opravljalo v Upravi RS za zaščito in reševanje, Uradu za obveščanje in alarmiranje, Regijski center za obveščanje Murska Sobota, na naslovu Cankarjeva ulica 75, 9000 Murska Sobota oziroma v drugih njenih uradnih prostorih.

Kandidate vabimo, da vložijo prijavo v pisni obliki (**OBVEZNO NA PRILOŽENEM OBRAZCU “VLOGA ZA ZAPOSLITEV”**), ki jo pošljejo v zaprti ovojnici **z označbo**: »Za javni natečaj za delovno mesto VODJA CENTRA ZA OBVEŠČANJE MURSKA SOBOTA**,** št.zadeve **110-144/2025**« **na naslov**: Ministrstvo za obrambo, Sekretariat generalnega sekretarja, Služba za kadrovske zadeve, Oddelek za kadrovske zadeve, Vojkova cesta 55, 1000 Ljubljana, in sicer **v roku 15 dni** po objavi na spletnem portalu državne uprave GOV.SI in Zavoda Republike Slovenije za zaposlovanje, torej do vključno 17. 6. 2025. Za pisno obliko prijave se šteje tudi elektronska oblika, poslana na **elektronski naslov** glavna.pisarna@mors.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem javnem natečaju bo objavljeno na spletnem mestu državne uprave GOV.SI na naslovu <http://www.gov.si/>zbirke/delovna-mesta.

Informacije o delovnem področju prostega delovnega mesta lahko dobite na telefonski številki (02) 535 2204 pri Primožu Senčarju, informacije o izvedbi javnega natečaja pa na telefonski številki (01) 471 1061 pri Andreji Marinko.

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.